Sekolah Menengah Kebangsaan Agama Sultan Muhammad

Sejarah

Sekolah ini telah ditubuhkan pada 1 Mei 1967 bagi memenuhi dasar pendidikan negara ketika itu yang mahukan pendidikan ditekankan dalam pelbagai aliran khususnya aliran agama. Tuan Pengetua pertama yang bertanggungjawab ketika itu ialah Ustaz Sabil bin Haji Mohamed. Pada peringkat awal penubuhan, sekolah ini hanya mempunyai 2 orang guru, 3 orang pekerja dan 70 orang pelajar lelaki yang dikhusukan dalam aliran agama. Sekolah ini pada mulanya di bawah pentadbiran Majlis Agama Islam Melaka (MAIM) dan menggunakan nama Sekolah Menengah Sultan Muhammad (Menengah Tinggi Agama) bersempena dengan gelaran Sultan Melaka iaitu Sri Maharaja.
Pembukaan sekolah ini telah dirasmikan oleh DYMM Seri Paduka Baginda Tuanku Ismail Nasiruddin Shah Ibni Al-Marhum Sultan Zainal Abidin, Yang di-Pertuan Agong ke-4 pada 21 Ogos 1967. Pada awal 1969, seramai 99 orang pelajar perempuan dari pelbagai sekolah agama rakyat telah diterima belajar di sekolah ini dan diserapkan terus ke tingkatan dua. Pada peringkat itu, umur pelajar di sekolah ini tidak dihadkan. 
Pada tahun 1974, sekolah ini adalah antara 13 buah sekolah agama negeri di seluruh semenanjung Malaysia yang telah diambil alih pengurusannya oleh Kementerian Pendidikan Malaysia (KPM). Sekolah ini telah menukar nama sekolahnya kepada Sekolah Menengah Kebangsaan Agama Sultan Muhammad, Melaka. Mulai dari itu juga sekolah ini telah diletakkan di bawah pengurusan pengambilan pelajar di sekolah lain. Sekolah ini juga dikhaskan untuk pelajar lelaki sahaja.
Pada tahun 2014, SMKA Sultan Muhammad telah dinobatkan sebagai Sekolah Kluster Kecemerlangan Kohort 8. Pada tahun 2017, sekolah ini berjaya meletakkan kedudukannya setanding dengan sekolah-sekolah ternama lain di peringkat negeri dan kebangsaan di bawah pimpinan Tuan Pengetua, Tuan Haji Muhd Hairi bin Tamam bersama 85 orang guru dan 17 orang kakitangan sokongan.

Moto

"AL-IQDAM"

Lagu sekolah

SMKA Sultan Muhammad
Namamu termasyhur
Para murabbi berhasrat luhur
Melahirkan insan berilmu dan bertaqwa
Menjadi matlamat utama 
Bersatu hati pegangan kami
Berhemah tinggi dan berdikari
Bersemangat kesukanan juga berpersatuan
Budaya membaca menjadi amalan 
Kami bertekad dan berjanji
Mengamalkan nilai-nilai murni
Insan kamil kami contohi
Demi agama yang suci 
ilmu punca kejayaan
Tetap menjadi dorongan
Kecemerlangan kami idamkan
Menyahut cabaran wawasan.

Senarai Pengetua

1. Tuan Haji Sabli bin Haji Mohamad (1967 - 1976)
2. Tuan Haji Abd. Kadir bin Haji Md. Yassin (PJK) (1977 - 1985) 
3. Tuan Haji Jaafar bin A. Hamid (1986 - 1994)
4. Tuan Haji Md Salleh bin Ahmadi (1994 - 2000)
5. Tuan Haji Kamisan bin Nor (2000 - 2002)
6. Tuan Haji Dziaruddin bin Abdul  Rahman (2002 - 2005)
7. Tuan Haji Abdullah bin Jusoh (2005 - 2008)
8. Tuan Haji Muhd Hairi bin Tamam (2008 - 2009)
9. Tuan Haji Ariffin bin Omar (2009 - 2011)
10. Tuan Haji Muhd Hairi bin Tamam (2012 -  2017)
11. Puan Hatina binti Yaakob (2017 - kini)

Sejarah

Sekolah Menengah Kebangsaan Agama Sultan Muhammad merupakan Sekolah Berpusat Tingkatan Enam dari SMKA, SABK dan SMK(KAA) dalam negeri Melaka untuk meneruskan pengajian di peringkat prauniversiti dalam Jurusan Kemanusiaan (Aliran Agama). Kelas tingkatan enam ini pernah ditutup pada tahun 1985 kerana kekurangan bilangan pelajarnya tetapi telah dibuka semula pada tahun 2007, kelas tingkatan enam di SMKA Sultan Muhammad telah semakin berkembang dan mendapat sambutan yang begitu menggalakkan daripada pelajar-pelajar terutama pelajar perempuan.
Perkembangan positif ini telah dapat meningkatkan bilangan pelajar-pelajar dari SMKA, SABK dan SMKA(KAA) yang telah berjaya melanjutkan pelajaran ke IPTA dalam jurusan Agama seperti Usuluddin, Syariah, undang-undang dan lain-lain.

Pencapaian

Beberapa kejayaan telah berjaya diperolehi SMKA Sultan Muhammad.